14 Penepo kitango kyonso kyatulula mawi, kadi bantu badi bayoyokota ne kudila bufuku bonso.+2 Bene Isalela bonso bashilula kwiuningila Mosesa ne Alone,+ kitango kyonso kyadi kibanenena bibi, amba: “Shi twafwile nansha mu ntanda ya Edipito, kadi shi twafwidile nansha muno mu ntanda mutuputupu!3 I kika le kyetuselela Yehova mu ino ntanda mwanda’tu wa kufwila ku kipete?+ Bakaji betu ne betu bana bakekala bu kitūtwa.+ Le ke biyampepo tujokele mu Edipito?”+4 Badi kebanena ne kunena abo bene na bene amba: “Longa tutongei’ko mutangidiji tujokele mu Edipito!”+5 Ponkapo ba Mosesa ne Alone bapona mapala abo pa nshi ku meso a kipwilo kyonso kya bene Isalela kyadi kibungile.6 Yoshua+ mwanā Nuna ne Kalebu+ mwanā Yefune, badi mu boba bakabelele ntanda, basana bivwalwa byabo,7 kebanena kitango kyonso kya bene Isalela namino amba: “Ntanda yotwakabelele i ntanda miyampe bininge.+8 Shi Yehova wetusangela, bine uketutwejanga mu yoya ntanda ne kwitupa’yo, ntanda ikuka mabele ne būki.+9 Ino kemufwaninwepo kutombokela Yehova, kadi kemufwaninwepo kutyina bantu ba ntanda’ya,+ mwanda tukebasasamunanga.* Kyokya kyadi kibakingile kibebatalulwa, kadi Yehova udi netu.+ Kemwakebatyinai.”10 Inoko, kitango kyonso kyadi kinena kwibasa mabwe.+ Ino ntumbo ya Yehova yamweka pa pema wa kubungakena’ko ku bantu bonso ba Isalela.+11 Ebiya Yehova wanena Mosesa amba: “Lelo bano bantu bakampunika kufika ne kitatyi’ka,+ ne kadi i kufika ne kitatyi’ka kyobakabulwa lwitabijo mudi ami nansha byonalongele biyukeno byonso’bi umbukata mwabo?+12 Leka nebakupile na kipupo kya misongo ne kwibakubija, kadi nkwalamune abe kodi muzo mukatampe ne mukomo kwibapita.”+13 Ino Mosesa wanena Yehova amba: “Ebiya bene Edipito, mwine mowatambije bano bantu na bukomo bobe, bakevwananga’o,+14 kadi bakasapwila’o bekadi ba ino ntanda. Abo nabo baivwene amba abewa, Yehova, udi mu bano bantu+ kadi webamwekele mpala na mpala.+ Abe wi Yehova, dikumbi dyobe dimene peulu pabo, kadi wendanga ku meso abo mu dilenga dya dikumbi dyuba ne mu dilenga dya mudilo bufuku.+15 Shi wipaye bantu bonso’ba mwa kimo,* mizo yaivwene ntumbo yobe ikanena’mba:16 ‘Yehova kabwenyepo kutweja bano bantu mu ntanda yaatyipile kwibapa, o mwanda webepaya mu ntanda mutuputupu.’+17 Pano nakwisāshila, a Yehova, bukomo bobe bwikale bukatampe, monka mowalaile powanenene amba:18 ‘Yehova, wija pa kukwatwa bulobo kadi muyule buswe bwa ndamatyidile,*+ ulekela bilubo ne kujilula, ino kakalekapo nansha dimo kupa kipya-mambo mfuto, upa bana mfuto pa kilubo kya bashabo, ba ku lukongo lwa busatu ne lukongo lwa buná.’+19 Nakwisāshila, lekela bilubo bya bano bantu mwendele buswe bobe bukatampe bwa ndamatyidile, monka mowalekele bano bantu tamba mu Edipito kufika ne pano.”+20 Penepo Yehova wanena’mba: “Nebalekela mwendele kinenwa kyobe.+21 Ino kadi, bine ne byondi mūmi, ntanda yonso ikayulanga ntumbo ya Yehova.+22 Inoko, kekudipo muntu nansha umo wamwene ntumbo yami ne biyukeno byami+ byonalongele mu Edipito ne mu ntanda mutuputupu aye kadi ukintompa+ ino misunsa dikumi ne kwivwana diwi dyami mpika+23 ukamona nansha dimo ntanda yonatyipīle bashabo. Aa, kekudipo nansha umo mu boba bampunika ukeimona.+24 Ino mwingidi wami Kalebu+ byadi na mushipiditu ungi kadi unondanga na mutyima onso, bine nkamutwejanga mu ntanda mwawaendele’mwa, kadi lutundu lwandi lukeikwatanga.+25 Bene Amaleke ne bene Kenani+ byobashikete mu musanza,* mufwaninwe kujoka kesha mwende mu ntanda mutuputupu dya ku dishinda dya ku Dijiba Dityila.”+26 Penepo Yehova wanena ba Mosesa ne Alone amba:27 “Lelo kino kitango kibi kikeuninga pa mwanda wami kufika ne kitatyi’ka?+ Naivwana biuninga bene Isalela pa mwanda wami.+28 Wibalombole amba, ‘“Bine ne byondi mūmi,” i Yehova unena, “Nkemulonga monka monemwivwanina munena!+29 Imbidi yenu mifwe ikapona muno mu ntanda mutuputupu,+ bine, bungi bwenu bonso kushilwila ku wa myaka 20 kokanda babadilwe, banwe bonso beuninga pa mwanda wami.+30 I kutupu pomudi’po nansha umo ukatwela mu ntanda yonatyipile* banwe kwikala’mo+ poso enka Kalebu mwanā Yefune ne Yoshua mwanā Nuna.+31 “‘“Kadi nkatweja’mo benu bana, bomwanenene amba basa kwikala bu kitūtwa,+ kadi bakayuka ntanda yomwapela banwe.+32 Inoko imbidi yenu mifwe ikapona muno mu ntanda mutuputupu.33 Ebiya benu bana bakekala bakumbi mu ntanda mutuputupu myaka 40,+ kadi bakapebwa mfuto pa bilongwa byenu bya butomboki* kufika ne bikapona umbidi wenu wa mfulo mu ntanda mutuputupu.+34 Mwendele bungi bwa mafuku omwakabelele ntanda’ya, mafuku 40,+ difuku dimo mwaka umo, difuku dimo mwaka umo, mukapebwa mfuto pa bilubo byenu myaka 40,+ mwanda mukayuka mwikadilanga kundwa amiwa.*35 “‘“Amiwa, Yehova, nesambe’kyo. Kino’ki e kyonkalonga kino kitango kyonso kibi’ki, boba bebunga pamo kulwa nami: Mu ino ntanda mutuputupu e mobakafudila, kadi e mobakafwila.+36 Bantu bobatumine kudi Mosesa kukabela ntanda balengeje kitango kyonso kimwiuningile pobajokele na myanda mibi itala ntanda’ya,+37 bine, bantu bajokele na myanda mibi itala ntanda’ya bakapebwa mfuto ne kufwa ku meso a Yehova.+38 Ino Yoshua mwanā Nuna ne Kalebu mwanā Yefune, badi mu boba baendele kukabela ntanda, abo bine bakashalanga bōmi.”’”+39 Mosesa pa kwisamba bino binenwa kudi bene Isalela bonso, bantu bashilula kudila madilo makatampe.40 Ne kadi, babūka lubanga bwē kebakanda pangala pa lūlu, kebanena’mba: “Batwe bano, tukandei ku kifuko kyetulombwele Yehova, mwanda tubapi mambo.”+41 Ino Mosesa webanena’mba: “I kika le kyomwatabukila musoñanya wa Yehova? Kebisapo kwimwendekela biyampe.42 Kemwakakandai, mwanda Yehova kadipo nenu; mukanekenibwa na balwana nenu.+43 Mwanda bene Amaleke ne bene Kenani badi’ko mwanda wa kulwa nenu,+ kadi mukapona ku kipete. Byomwalekele kulonda Yehova, Yehova nandi kakekalapo nenu.”+44 Inoko, abo bataluka na ditatu* kebakanda pangala pa lūlu,+ ino sanduku wa kipwano kya Yehova ne Mosesa kebatalukilepo mu bukata mwa nkambi.+45 Penepa bene Amaleke ne bene Kenani badi bashikete mu lūlu’lwa batūka bebakupila, bebapalankanya kufika’nka ne ku Holama.+
Kunshi kwa Dyani
^ Kishima pa kishima i, “mwanda abo i mikate kotudi.”
bem_Latn nya_Latn kea_Latn